Մեծ Բրիտանիան այն երկրներից է, որ թե՜ Միության ներսում, թե՜ դրանից դուրս խիստ միգրացիոն քաղաքականության կողմնակիցն է: Բանն այն է, որ Եվրոպան իսկապես ունի այդ միգրանտների կարիքը՝ որպես աշխատուժ: Սակայն, այսօր արդեն բարեկեցիկ կյանքի ակնկալիքով Եվրոպա մեկնողների քանակն այնքան է մեծացել, որ միգրանտները հաճախ հայտնվում են արտաքսման շեմին կամ ճանապարհին մահանում են` այդպես էլ չհասնելով Հին մայրցամաք. Միջերկրական ծովն ընդունելով որպես վերջին հանգրվան: Վերջերս իտալական ոստիկանության կողմից շուրջ 1500 ապօրինի ներգաղթյալների փրկությունն ու իտալական Լամպեդուզա և Սիցիլիա կղզիներ տեղափոխումը վերոնշյալ փաստի վառ ապացույց են: Հարկ է նշել, որ եվրոպացիների համար նման դեպքերն ամենօրյա բնույթ են կրում: